Taranaki Iwi Claims Settlement Bill — First ReadingText is incorporated into the Bound VolumeTaranaki Iwi Claims Settlement Bill — First Reading[Sitting date: 15 March 2016. Volume:712;Page:9770. Text is incorporated into the Bound Volume.]E hoa mā he tīmatanga kōrero māku me pēnei rawa te waiata te ngeri.Titiro titiro ki Te Maunga Titōhea!Runga o Parihaka WaitotoroaNgāti Moeahu Ngāti Haupoto!Ko te tākiritanga ki te kahu o Wikitōria kaitoa kaitō-a!Ko Tohu ko Te Whiti ngā manu e ruai-i patu te hoariri ki te rangimārie kss auē kss auē!Ahakoa i te pāhuatanga o Parihaka uē uē uē hā!Pai tonu tērā waiata tērā ngeri ki a au. Kai reira te pūtake o te rā nei—kai reira te pūtake o te rā nei. He kōrero mō te māia o Taranaki ki te tū i runga i te whenua. He kōrero anō rā mō te haerenga mai o te hōia o te koti whero ki runga i te whenua ēngari pai mai kino mai māia tonu te tū o Taranaki. I te wā o te ua i te wā o te marangai anei anei ngā uri kua tae mai. Ēngari me pēnei te kōrero ki a tātau he iwi a Taranaki he Iwi. Arā anō ngā iwi o Taranaki. E ai ki tā wētahi e waru ki ētahi ā rahi ake. Ēngari Te Iwi nei he Iwi. He pērā anō hoki a Te Atiawa he Iwi kua tae mai me ō rātau take. Ēngari mō Taranaki whānui tonu ko te roanga o nga kōrero he aha kai te pūtake o ngā kōrero? He muru he raupatu ko te whenua. Nō reira koinei te mihi kai ngā taokete haramai haramai haere mai.I a au e tū nei ka tangi ake ki a Te Miringa koirā tērā kua riro. Koi ia tērā i kawe i ngā kaupapa o Taranaki. Ēhara i te mea ko ia i tōna kotahi ēngari ko ia tērā i te ūpoko i whakakanohi nei i ngā āhuatanga o tā koutou kerēme e hoa mā kai te mōhio koutou. Ka hoki ngā mahara ki tana waka karukaru nei ēngari ā mō te haerenga ki ngā huihuinga kāre he tangata i tua atu i a ia. Haere ki uta haere ki tai ko Te Miringa tērā. Ko tana whānau i rongo nei i te pōharatanga ko tana whānau e whakanuia ana i tēnei rā. Ka tangi ake kāre i konei i tēnei rangi.Te āhuatanga ki a koe e Pare me tō māmā nō nātata nei tātau i tuku atu ai i a ia ki Te Kōpū o Papatūānuku. Koutou Te Atiawa te āhuatanga ki a Wikitōria ka tangi ake ka tangi ake. Ko rātau i tohe i te tohe o te pānga o ngā tamariki mokopuna ka tangi ake. Ēngari he mataku nōku ki te kōrero Pākehā ā kei kaha tonu taku tangi.Ka hoki ngā mahara e hoa mā ka hoki ngā mahara ki te tīmatanga mai o taku noho ki roto o Taranaki. I tae atu ki ngā huihuinga tuatahi mō Te Taraipiunara o Waitangi i Ngāti Tama te hui inā kē ngā pukapuka a Te Taraipiunara. Āta wherawherahia ngā kōrero mō te aha? Mō te raupatu me te muru o te whenua. Ā ka hoki ngā mahara ki ngā rā o Parihaka tekau mā waru tekau mā iwa. Ia marama ia marama ia marama kua hoki koutou ki Parihaka ki reira kōrero ai mō ngā tohe mō ngā uauatanga mō ngā taumahatanga. Koinei te rere o te tangi—koinei te rere o te tangi. Kāre he mutunga mai—kāre he mutunga mai. Hāunga ēnei kerēme kāre he mutunga mai. Ko tēnei mea o te muru me te raupatu ka titia ki te ngākau ki te whatumanawa o te tangata.Ka hoki ngā mahara ki ngā kōrero i kōrerohia i te hottest talkback showo Taranaki 94.8 te iarere. Ā Te Korimako tērā nā mātau tērā i kōrero he aha ai? Hai whakatūwhera i te ngākau ā ki ngā kōrero i puta mō Taranaki. Ka hoki ngā mahara ki ngā waiata arā pēnei i tēnei ngeri. Tēnei ngeri arā ngā kōrero pēnei i tā koutou waiata Te Atiawa i te ata nei. Kai reira ngā kōrero mō te āhuatanga o te noho o Te Karauna me Te Iwi. Koinei te tangi—koinei te tangi.Ka mutu ka hoki ngā mahara ki ngā porotēhi ki ngā porotū. Ē ko ētahi o koutou i tērā taha o te taiapa ko au hoki tērā i tērā taha o te taiapa. E porotū whakatū i taku haki me te kī e kī e kī kai te haramai koutou ki konei me te kōpaki a Te Karauna. Ka tangi ake ā kua peke taiapa—kua peke taiapa. Kai tēnei taha o te taiapa i nāianei.Me te kī atu e tika ana te kōrero a Pita a wētahi ē he iti noa iho te moni ka whakahokia atu pakupaku noa ake. Kāre he rerekētanga o ngā kōrero i mua ēngari ā i tōna mutunga kai a koutou te mana kai a koutou te kupu whakamutunga. Ka hoki ngā mahara ki ngā tangi o ngā kuia o ngā koroua. Te āhuatanga ki a Marge ā koia tērā i a ia e kōrero ana mō te muru me te raupatu ka rere te tangi. Ki a Pare ki a Pare Tito ko rātau i te tangi mō te muru me te raupatu.Nō reira ēnei kōrero katoa e hoa mā ka hoki mai ki a au ki tōku whatu manawa i tēnei rā. Ē kāre au i kōrero mō te tohe nui i tū ki Waitara. Ā taihoa ake nei kua whakamaumaharatia. Ko te tū o te tohe ki Te Kōhia. Kāre au i kōrero mō te hunga i parau i te whenua. E kore au e kōrero mō ēnei take katoa i te mea inā kē te whānuitanga o ngā korero. Mō te āhuatanga o te hunga i heria ki Ōtākou i kōrerohia ake nei i mauheretia mō te aha nei? Mō tā rātau whakapono nō rātau tērā whenua. Mō Te Pūrepo kai Parihaka mō te mimi o te Kurī. He kōrero ērā—he kōrero ērā. Kāre au i kōrero mō te ekenga o te hōia kāre au i kōrero mō te noho o te tamaiti o ngā tamariki o ngā wāhine i te rori. Te wā ka eke te hōia ki roto o Parihaka. Koinei te tangi i tēnei rā—koinei te tangi i tēnei rā. Nō reira kua rere waku tangi i tēnei rā kia hoki mai koutou mō tē mea whakamutunga kua harikoa. Ēngari kua harikoa kua tae mai koutou i tēnei rā.Hai whakakōpani i taku kōrero. Kua rongo i te kōrero e pēnei ana te kī a Peeni: “He hōnore he korōria he maungarongo ki te whenua he whakaaro pai ki ngā tāngata katoa.” Koina te āhuatanga o Taranaki. Ngā uauatanga katoa kua noho i roto i te māia ā-ngākau ā-tinana ēngari i te rangimārie. Nō reira anei tētahi waiata. He tohu tēnei he maumaharatanga ki a Te Miringa. Nāna tonu tēnei waiata i whakaako ki a au. I roto i tēnei waiata he pērā anō te āhuatanga he kōrero mō tēnei pire ko te pūtake o tēnei pire ko te pūtake o tēnei rā. E kore e mimiti te āhuatanga o te aroha ki a koutou i rongo nei i te ngau o te raupatu me te muru o te whenua ēngari mēnā ka waiata tātau pea i tēnei waiata tēra pea ka ngāwari mai ai tā tātau noho. E hoa mā naumai haramai. Kia kaha kia māia ā ngā wiki kai mua i te aroaro. Tukuna ngā kōrero ki te komiti hai mea wetewete mā rātau ā taihoa ake nei.Anei taku waiata:Piki mai pūngarehu ka tangi mai te piakara-a!E tō huri runga mō ngā ē rere te maunga wā.E tae e pā tiketike te tai e pa-e ngā tupuhi.Ē tae e pāpi ko ngā nō kāwana te maunga wā.Tū-ia atu tū-ia mai o tāua nei ringaring-a.I te ro-a rori ki kuini tiriti kei maunga wā.Pīkau mai koe Kāwana ko hau tō Ariki.Ko ko-e ta-ku pononga e Te Kuini kai maunga!Arā kai roto i tērā waiata ko te āhuatanga o tā tātau noho tēnā koutou tēnā koutou kia ora tātau katoa kai raro![Thank you Mr Assistant Speaker and acknowledgments to us my in-laws of Taranaki and to you too Rangitāne who have arrived today. Do not be disheartened because I will not be present for the entire duration of the debate pertaining to you;however at this moment I want to focus on my in-law of Taranaki mountain.Colleagues to begin my speech I will perform this chant this posture dance without actions it goes like this.Gaze look upon the barren mountainupon Parihaka WaitotoroaNgāti Moeahu and Ngāti Haupoto!Untie the cloak of Victoria good job serves you right!Tohu and Te Whiti were the two dovesthat slew the enemy with peace alas oh dear!Although Parihaka was plundered push on and move forward satisfaction at last!I like that chant that posture dance without actions. The genesis of this day is from there—the genesis of this day is from there.It speaks of Taranaki’s confidence to take their place on the land thearrival of colonial soldiers redcoatsupon the landbut regardless of the consequences Taranaki remained staunch.Despite the rain the inclement weather here they are—the descendants have arrived. Let me put it this way to us.Taranaki is a tribe—a tribefor goodness’sake! Taranaki have other tribes.According to some there are eight while others claim there are many more. But this tribe is a tribe.The situation is the samewith Te Atiawa:they are a tribe and have arrived with their concerns.None the less in regardto broader Taranaki the story goes on and onbut what are the stories founded on? Confiscation taking without right land.And so this is why I salute youin-lawsand bid you welcome draw close greetings.As I stand here I shed tearsfor Te Miringa for him who has gone.He was the onewhobore theconcerns of Taranaki. It was notas though he was on his ownbuthe was the head of it.He put a face to the circumstances of your claimmy friends but you know that.I recall his run-down vehiclebut in terms of attending meetings there was no other person beyond him.Be it on the coast or further inland Te Miringawas there.His family who celebrate this dayare poorer for his loss.I really mourn the fact that he is not present today.In regardto youPareand your mother who we recently returned to the womb of Mother Earth—to youTeAtiawain terms of Wikitōria I grieve and mourn her.They remonstrated for the benefit of children and grandchildren andohthe grief.I am afraid to speak in English in case I continue to weep.My friends the first time I lived in Taranaki I attended the initial hearings of the Waitangi Tribunal. The proceedings took place in Ngāti Tama territory where the tribunal had a large number of reports about the land confiscations. I remember the meetings at Parihakaheld on the 18thand 19thof every month to discuss a range ofcontentious issues difficultiesand challenges. And that is why there is an endless flow of tears. Even putting these claims aside the flow of tears is never ending. Things like land confiscations pierce a person’s heart and soul.I can remember the comments on the hottest talkback show of Taranakion Korimako radio station on the 94.8FM frequency. We introduced the people of Taranaki to their history. We would recall the songs and the short posture dance with no set movements that I performed. That short posture dancecontained information—like TeAtiawa’s song this morning—about the relationship between the Crown and the tribes. And so I weep so I weep.Furthermore I remember the protests when some of you were on the other side of the fence with me. I was there with my flag protesting against the Crown for coming with their fiscal envelope. I have jumped to the other side of the fence now. I am on this side of the fence now.Pita is correct when he said that you will receive only a small amount of money. Despite the amount it cannot alter the history that has taken place beforehand.Ultimately you have the mana and the final say. I remember the cries of the elders. I want to also acknowledge Marge who also spoke about the land confiscations. We mourn her passingand also Pare Tito. They all cried over the land confiscations.And somy friends I am remembering all of this history from my heart on this day. I have not spoken about the Waitara dispute. And the dispute at Te Kōhia will soon be commemorated. I have not spoken about those who ploughed the land. I will notspeak about all of these thingsbecause there is so much history to talk aboutsuch as those who were taken to Otago and imprisoned because they believed that the land belonged to themsuch as Te Pūrepo at Parihakaandsuch asthepiss of the Dog. That is the history. I have not spoken about the invasion of the soldiers and of how the women and children lived on the road. It was a time when the horses arrived in Parihaka. Thatiswhy I cry today. And so tears have been shed today and when you return for the final reading of the bill there will only be joy. But I am delighted that you have arrived here today.In conclusion I heard Peeni say:“Honour gloryand peace upon the landand goodwill to all people.”This is the nature of Taranaki. They have endured the hardships through courageous hearts and bodies but in a peaceful manner. And so I would like to sing a songthatreminds me of Te Miringawho taught it to me. Within this song lies the foundation of this bill and of this occasion.My love for youwhohavesuffered the pain of the land confiscations will never be diminished. Perhaps if we sing this song it will make us more comfortable. And so to my friends I say welcome. Be strong and brave in the weeks ahead. Send your submissions to the select committee to be considered.Wait a moment here is my song.WaiataWithin that song is thereason we are sitting here now.Isalute and acknowledge you all.]WaiataBill read a first time.Bill referred to the Māori Affairs Committee.